# Parc Estatal de Chugach

El Parc Estatal de Chugach (Chugach State Park) protegeix una part important de les muntanyes Chugach. Ocupa la meitat oriental de la Municipalitat d'Anchorage, la ciutat més gran d'Alaska (Estats Units). El parc fou establert el 6 d'agost del 1970. Chugach cobreix 2.004 quilòmetres quadrats de costes, boscos frondosos, muntanyes i glaceres de gran abast. Constitueix el tercer parc estatal més gran dels Estats Units després del Parc Estatal de Wood-Tikchik (Wood-Tikchik State Park) a l'oest d'Alaska i el Parc Estatal del Desert d'Anza-Borrego (Anza-Borrego Desert State Park) al sud de Califòrnia. El parc compta amb 15 conques hidrogràfiques principals, 70 llacs, 50 glaceres i 20 pics de més de 2.100 metres d'altitud.

## Atraccions

La històrica ruta d'Iditarod, utilitzada pels trineus tirats per gossos, passa pel parc en el seu recorregut de 1.850 quilòmetres des de Seward a l'oceà Pacífic fins a Nome al mar de Bering. Al llarg de la carretera Seward al sud del centre d'Anchorage hi ha una sèrie de punts d'observació al parc des dels quals els visitants poden gaudir de les impressionants vistes de les balenes beluga mentre es diverteixen a la cala de Cook. Hi ha campaments a les zones de fàcil accés així com casetes públiques per a lloguer a les zones remotes del parc. Els visitants d'hivern utilitzen els senders del parc per a l'esquí nòrdic així com per a les raquetes i motos de neu. Avions petits poden fer servir la pista d'aterratge de grava al Districte Nord per tal d'arribar a la part interior del llac Eklutna. L'Eagle River Nature Center (Centre de la Natura del Riu Eagle), una entitat sense ànim de lucre que treballa en associació amb el parc, proporciona exhibicions sobre la flora i la fauna que es troben a prop i ofreix programes educatius sobre temes relacionats.

## Vegeu també

* Bosc Nacional Chugach
* Muntanyes Chugach

## Referències

* ↑ «Alaska State Parks, Chugach State Park». Alaska State Parks. [Consulta: 20 febrer 2013].
* ↑ «Anchorage, AK Metropolitan Statistical Area - ACS Demographic and Housing Estimates: 2006». U.S. Census Bureau. Arxivat de l'original el 11 de febrer 2020. [Consulta: 22 maig 2011].
* ↑ «"Happy 40th Birthday Chugach State Park— And the Entire Alaska State Parks System"». Anchorage Daily News, 16-08-2010. [Consulta: 21 febrer 2013].
* ↑ «Bird Creek Overflow Parking». Alaska State Parks. [Consulta: 20 febrer 2013].
* 1 2 3 Littlepage, Dean, A Falcon Guide Hiking Alaska: A Guide to Alaska's Greatest Hiking Adventures, The Globe Pequot Press, Guilford, Connecticut, EUA, pàg. 150 (2006).
* ↑ «Chugach State Park Peaks». peakbaggers.com. [Consulta: 20 febrer 2013].
* ↑ «Iditarod National Historic Trail». U.S. Trails. Arxivat de l'original el 2016-03-04. [Consulta: 21 febrer 2013].
* 1 2 «Trails in Chugach State Park». Alaska State Parks. Arxivat de l'original el 2013-10-14. [Consulta: 21 febrer 2013].
* ↑ «Turnagain Arm Trail in Chugach State Park». Alaska State Parks. Arxivat de l'original el 2013-03-30. [Consulta: 21 febrer 2013].
* ↑ «Facilities in Chugach State Park». Alaska State Parks. Arxivat de l'original el 2013-03-30. [Consulta: 21 febrer 2013].
* ↑ «AirNav A13: Bold Airport». AirNav, LLC. [Consulta: 21 febrer 2013].
* ↑ «Eagle River Nature Center». Eagle River Nature Center. [Consulta: 21 febrer 2013].

## Enllaços externs

* Alaska State Parks: Chugach State Park Arxivat 2019-04-19 a Wayback Machine.